ai4bharat/Pralekha huggingface dataset:
ஆயுஷ்
மொரார்ஜி தேசாய் தேசிய யோகா மையத்தில் மெய்நிகர் யோகா வகுப்புகள்
கொவிட் -19க்கு பிந்தைய சூழலில் காணொலிக் காட்சி மூலம் இ-கல்வி முறையைப் பின்பற்ற மொரார்ஜி தேசாய் தேசிய யோகா மையம், தயாராகி வருகிறது.
இதற்காக டிஜிட்டல் ஸ்டுடியோக்கள் அமைப்பது, யோகா பயிற்சிகளை பதிவு செய்வது போன்ற வசதிகளை முன்னுரிமை அடிப்படையில் மொரார்ஜி தேசாய் யோகா மையம் மேற்கொள்ளவுள்ளது. இந்த திட்டத்துக்கு யோகா மையத்தின் நிதிநிலைக் குழு ஒப்புதல் அளித்துள்ளது.
இது இந்த மையம் பல ஆன்லைன் பயிற்சி வகுப்புகளை ஒரே நேரத்தில் மேற்கொள்ள உதவியாக இருக்கும். காணொலிக் காட்சி வகுப்புகள் மூலம், மொரார்ஜி தேசாய் தேசிய யோகா மையத்தின்  நிகழ்ச்சிகள் உலகளவில் சென்றடையும்.
எம்டிஎன்ஐஒய்-ன் டிஜிட்டல் நடவடிக்கைகளுக்கு அடிப்படை தேவையான இணையதள இணைப்புகளை மேம்படுத்த வேண்டும். இதற்காக இணையதள இணைப்பை 100 எம்பிபிஎஸ் ஆக உயர்த்தவும் ஒப்புதல் அளிக்கப்பட்டுள்ளது.
யோகா நெறிமுறைகள் பற்றி 30 நிமிடங்களுக்கான 10 வீடியோக்கள் ஏற்கனவே தயாரிக்கப்பட்டு தூர்தர்ஷனில் பயன்படுத்தப்பட்டுள்ளன.
காஷ்மீரின் லே பகுதியைச் சேர்ந்த 100 பேருக்கு, யோகா நெறிமுறை பயிற்சியாளர்களுக்கான ஒரு மாத சான்றிதழ் வகுப்புகளை எம்டிஎன்ஐஒய் நடத்தியது. இந்தப் பயிற்சி, லடாக்கில் தரமான யோகா பயிற்சியாளர்களின் எண்ணிக்கையை அதிகரிக்க உதவியது.
தென் கிழக்கு ஆசிய நாடுகளில், தொற்று அல்லாத நோய்களைக் கட்டுப்படுத்துவதில் யோகாவின் பங்கு குறித்த பயிற்சி வகுப்புகளை நடத்தவும் எம்டிஎன்ஐஒய் தயாராகிக் கொண்டிருக்கிறது.
மேலும் விவரங்களுக்கு இந்த ஆங்கில செய்திக் குறிப்பை காணவும் :
https://pib.gov.in/PressReleasePage.aspx?PRID=1678840
-----
(Visitor Counter : 100
உள்நாட்டு விமானப் போக்குவரத்து அமைச்சகம்
ட்ரோன்களைப் பயன்படுத்த சர்வதேச பயிர் ஆராய்ச்சி மையத்துக்கு அனுமதி
வேளாண் ஆராய்ச்சிப் பணிகளுக்கு ட்ரோன்களைப் பயன்படுத்த, ஐதராபாத்தில் உள்ள சர்வதேச வேளாண் ஆராய்ச்சி மையத்துக்கு விமான போக்குவரத்து அமைச்சகம் மற்றும் இயக்குனரகம் நிபந்தனையுடன் கூடிய விலக்கை அளித்துள்ளது.
அரை வெப்ப மண்டலத்துக்கான, சர்வதேச வேளாண் ஆராய்ச்சி மையம்  ஐதராபாத்தில் உள்ளது. இந்த மையம் ட்ரோன்களைப் பயன்படுத்த அனுமதி வழங்கப்பட்டுள்ளது.
இது குறித்து விமான போக்குவரத்து அமைச்சக இணை செயலாளர் திரு ஆம்பர் துபே கூறுகையில், ‘‘இந்திய வேளாண் துறையில் வெட்டுக் கிளிகளைக் கட்டுப்படுத்தி, மகசூலை அதிகரிப்பதில், ட்ரோன்கள் முக்கிய பங்காற்றத் தயாராக உள்ளன. இந்தியாவில் 6.6 லட்சத்துக்கும் மேற்பட்ட கிராமங்களுக்கு குறைந்த செலவில் ட்ரோன்களை உருவாக்கும் வழிகளைக் காட்ட, இளம் தொழில் முனைவோர்களையும், ஆராய்ச்சியாளர்களையும் மத்திய அரசு ஊக்குவிக்கிறது’’ என்றார்.
வேளாண் ஆராய்ச்சிப் பணிகளுக்கு ட்ரோன்களைப் பயன்படுத்த, சர்வதேச வேளாண் ஆராய்ச்சி மையத்துக்கு நிபந்தனையுடன் கூடிய விலக்கு அளிக்கப்பட்டுள்ளது. இது ஒப்புதல் கடிதம் வழங்கப்பட்ட தேதியிலிருந்து 6 மாத காலம் அல்லது முதல் கட்ட டிஜிட்டல் வான் தளம் முழுமையாக செயல்பாட்டுக்கு வரும் வரை இதில் எது முன்போ, அதுவரை செல்லுபடியாகும். விமானப் போக்குவரத்து அமைச்சகம் தெரிவித்துள்ள 18 நிபந்தனைகளையும், கட்டுப்பாடுளையும் கடுமையாகப் பின்பற்றினால் மட்டுமே இந்த விலக்கு செல்லுபடியாகும். நிபந்தனைகள் மீறப்பட்டால், விலக்கு செல்லாததாகிவிடும்.
இந்த நிபந்னைகள் மற்றும் கட்டுப்பாடுகளுக்கு கீழ்கண்ட ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1673124
இளைஞர் நலன் மற்றும் விளையாட்டு அமைச்சகம்
இந்திய விளையாட்டு ஆணையத்தின் திட்டங்கள் மூலம் விளையாட்டு வீரர்களின் திறமைகள் அடையாளம் காணப்பட்டு பயிற்சி அளிக்கப்படுகிறது: மத்திய அமைச்சர்
நாடாளுமன்றத்தின் மக்களவையில் கேள்விகளுக்கு எழுத்துப்பூர்வமாக பதிலளித்த மத்திய இளைஞர் நலன் மற்றும் விளையாட்டு அமைச்சர் திரு அனுராக் தாகூர் கீழ்காணும் தகவல்களை அளித்தார்.
தேசிய விளையாட்டு கூட்டமைப்புகள் மற்றும் டார்கெட் ஒலிம்பிக் போடியம் திட்டம்  ஆகியவற்றுக்கான உதவி திட்டத்தின் கீழ் விளையாட்டு வீரர்களுக்கு போட்டித்திறன் மிக்க பயிற்சிகள் வழங்கப்படுகின்றன.
சர்வதேச போட்டிகளில் பதக்கங்களை வெல்லக்கூடிய தகுதியும் திறமையும் உள்ளவர்களுக்கு டார்கெட் ஒலிம்பிக் போடியம் திட்டத்தின் கீழ் தனிப்பட்ட முறையில் பயிற்சி அளிக்கப்படுகிறது.
கேலோ இந்தியா திட்டம் இந்திய விளையாட்டு ஆணையத்தின் விளையாட்டு ஊக்குவிப்பு திட்டங்கள் மூலம் விளையாட்டு வீரர்களின் திறமைகள் அடையாளம் காணப்பட்டு தகுந்த பயிற்சி அளிக்கப்படுகிறது. 2028 ஒலிம்பிக் உள்ளிட்ட சர்வதேச போட்டிகளுக்காக இந்திய வீரர்கள் மற்றும் குழுக்கள் தயார்படுத்தப்பட்டு வருகின்றன.
இந்திய விளையாட்டு ஆணையத்தின் விளையாட்டு ஊக்குவிப்பு திட்டங்களுக்காக 189 மையங்கள் செயல்பட்டு வருகின்றன. இந்த மையங்களில் மொத்தம் 9025 வீரர்களுக்கு  பயிற்சி அளிக்கப்பட்டு வருகிறது.
கேலோ இந்தியா திட்டத்தின் கீழ் இந்தியா முழுவதிலும் இருந்து 2967 விளையாட்டு வீரர்கள்  தேர்ந்தெடுக்கப்பட்டுள்ளனர். தற்சமயம், 147 தனிநபர் வீரர்கள் மற்றும் இரண்டு ஹாக்கி குழுக்கள்  டார்கெட் ஒலிம்பிக் போடியம் திட்டத்தின் கீழ் தேர்ந்தெடுக்கப்பட்டுள்ளனர்.
இத்திட்டத்தின் மூலம், ஒலிம்பிக் மற்றும் மாற்றுத்திறனாளிகளுக்கான ஒலிம்பிக் போட்டிகளில் பங்கு கொள்ள இந்தியாவின் முன்னணி விளையாட்டு வீரர்களுக்கு உதவி வழங்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1737731
https://pib.gov.in/PressReleasePage.aspx?PRID=1737732
------
(Visitor Counter : 222
பாதுகாப்பு அமைச்சகம்
குடியரசுத் தலைவரின் தரநிலை மற்றும் கொடியின் புதிய வடிவமைப்பும் இந்தியக் கடற்படையின் சின்னமும் வெளியிடப்பட்டது
கடற்படை தினத்தன்று  விசாகப்பட்டினத்தில் வெளியிடப்பட்ட இந்திய கடற்படைக்கான ஜனாதிபதியின் தரநிலை மற்றும் கொடி மற்றும் இந்திய கடற்படை சின்னத்திற்கான புதிய வடிவமைப்பை அறிமுகம் செய்ய மாண்புமிகு குடியரசுத் தலைவர் ஒப்புதல் அளித்துள்ளார்.
கடந்தகால காலனித்துவத்திலிருந்து விலகிச் செல்வதற்கான தேசிய முயற்சியின் எதிரொலியாக, கடற்படையின் கொடி நமது வரலாற்றிலிருந்து உத்வேகம் பெறும் புதிய வடிவமைப்பிற்கு மாற்றப்பட்டது. வெள்ளைக் கொடியில் சிவப்புக் கிடைமட்ட மற்றும் செங்குத்துக் கோடுகள் மாற்றப்பட்டு நீல எண்கோணத்திற்குள் தங்க நிறத்தில் தெளிவான இரட்டை நங்கூரமும் அவற்றின் மேல் தேசியச் சின்னமும், நங்கூரத்தின் கீழ் 'சத்யமேவ ஜெயதே' என்ற தேசிய வாசகமும் மேல் இடது மூலையில் தேசியக் கொடியும் என வடிவமைக்கப்பட்டுள்ளது.
மனித வள மேம்பாட்டு அமைச்சகம்
சமூகத்தை ஒன்றிணைக்க உதவுகிறது யோகா : மத்திய அமைச்சர் அன்னபூர்ணா தேவி
சமூகத்தை ஒன்றிணைக்க உதவுகிறது யோகா என்று மத்திய கல்வித்துறை இணையமைச்சர் திருமதி அன்னபூர்ணா தேவி கூறியுள்ளார்.
சர்வதேச யோகா தினத்தையொட்டி தஞ்சை பெரியகோயில்  வளாகத்தில் இன்று  நடைபெற்ற யோகா நிகழ்ச்சியை தொடங்கிவைத்து பேசிய அமைச்சர், நமது நாட்டு மக்கள் அனைவரையும் ஒருங்கிணைத்துள்ள யோகா உலகின் பல்வேறு பகுதிகளில் உள்ள மக்களையும் ஒருங்கிணைக்க தூண்டுதலாகவும், உந்துசக்தியாகவும் விளங்குகிறது என்றார். பண்பாட்டு சிறப்பு மிக்க தஞ்சாவூர் பெரிய கோயில் பின்னணியில் பெரும் திரளான மாணவர்கள் உள்ளிட்ட அனைவருடனும் இணைந்து யோகா பயிற்சியில் பங்கேற்பது குறித்து அவர் மகிழ்ச்சி தெரிவித்தார்.
யோகாவை உடற்பயிற்சியாக சிலர் கருதுகிறார்கள். ஆனால் யோகா என்பது உடற்பயிற்சி மட்டுமல்ல, மனதில் உள்ள சஞ்சலத்தை, பிரம்மையை அகற்றி, மனதிற்கு தெளிவை ஏற்படுத்தவும் யோகா பயன்படுகிறது என்று அமைச்சர் குறிப்பிட்டார். நமது கடமையை, செயல்பாட்டை திறமையுடன் அறிவுபூர்வமாக நிறைவு செய்ய பயன்படுவது யோகா என்றும் அமைச்சர் திருமதி அன்னபூர்ணா தேவி கூறினார்.
சர்வதேச யோகா தினம் கொண்டாடுவதற்கு முன்முயற்சி மேற்கொண்ட பிரதமர் திரு நரேந்திர மோடி சார்பில் இன்று யோகா பயிற்சியில் ஈடுபட்டுள்ள அனைவருக்கும் வாழ்த்து தெரிவித்த அவர், நமது நாட்டின் பெருமை மிகுந்த தொன்மையான பண்பாட்டை வெளிப்படுத்தும் யோகா இன்று உலகம் முழுவதும் கடைப்பிடிக்கப்படுவதையும் சுட்டிக்காட்டினார்.
இந்த நிகழ்ச்சியில் மத்திய பல்கலைக்கழக துணைவேந்தர் பேராசிரியர் எம் கிருஷ்ணன், உணவு பதன தொழில்நுட்பம், தொழில் முனைவோர் மற்றும் மேலாண்மைக்கான தேசிய கல்வி நிறுவனத்தின் இயக்குனர் டாக்டர் எம் லோகநாதன், கிருஷ்ணமாச்சாரியா யோக மந்திரத்தின் யோகாச்சாரியார் எஸ் ஸ்ரீதரன், இந்திய தொல்பொருள் ஆய்வுத்துறை மேற்பார்வையாளர் டாக்டர் ராமகிருஷ்ண ரெட்டி உள்ளிட்டோர் கலந்து கொண்டனர்.
(Visitor Counter : 91
பழங்குடியினர் நலத்துறை அமைச்சகம்
டிரைப்ஸ் இந்தியா: வரவிருக்கும் ராக்கி திருவிழா மற்றும் இதர பரிசுத் தேவைகளுக்கான ஒரே தளம்
அழகிய கைவினைப் பொருட்கள் முதல் உலோகக் கலைப் பொருட்கள் மற்றும் இயற்கை மூலிகைத் தயாரிப்புகள் வரை, தனது கண்கவர் மற்றும் விரிவான பழங்குடிப் பொருட்களால் உங்களது குடும்பத்தினர் மற்றும் நண்பர்களுக்கு அன்பளிப்பு வழங்குவதற்கு ஏதுவான தளமாக டிரைப்ஸ் இந்தியா விளங்குகிறது.
ராக்கி பண்டிகை விரைவில் கொண்டாடப்படவிருப்பதை முன்னிட்டு, இந்தியாவின் பல்வேறு பழங்குடி மக்களால் செய்யப்பட்ட ராக்கிகள், பூஜை சாமான்கள் மற்றும் தோரணங்கள் உள்ளிட்டவை டிரைப்ஸ் இந்தியாவில் தற்போது இடம்பெற்றுள்ளன. இது தவிர ஆண்கள் மற்றும் பெண்களுக்கு பல்வேறு ரகங்களில் வண்ணமிகு உடைகள், மகேஸ்வரி, சந்தேரி, பாக், கந்தா, பாந்திரா, டஸர், சம்பல்புரி, இக்கட் போன்ற பாரம்பரிய மேல் அங்கிகள், புடவைகளும் டிரைப்ஸ் இந்தியாவின் கடைகள் மற்றும் இணையதளங்களில் விற்பனை செய்யப்படுகின்றன.
பழங்குடி பொருட்களின் சந்தை மற்றும் மேம்பாட்டின் மூலம் அவர்களின் வாழ்வாதாரத்தை ஊக்கப்படுத்துவதற்காக டிரைப்ஸ் இந்தியாவின் இணைப்பில் பல்வேறு பன்முகத் தன்மை வாய்ந்த மற்றும் அழகிய புதிய பொருட்களின் விற்பனையை ட்ரைஃபெட் நிறுவனம் மேற்கொண்டு வருகிறது.
டிரைப்ஸ் இந்தியாவின் 137 விற்பனை வளாகங்கள் மற்றும் மின்னணு வர்த்தக தளம்  மூலம் பல்வேறு வகையான தேவைகள் பூர்த்தி செய்யப்படுகின்றன.
இயற்கையான மஞ்சள், நெல்லிக்காய், காட்டு தேன், கருமிளகு, ராகி, திரிபலா போன்ற இயற்கையான நோய் எதிர்ப்பு சக்தியை அதிகரிக்கும் பழங்குடிப் பொருட்கள், பருப்பு வகைகள், வெள்ளை பீன்ஸ் முதல், வார்லி, பாட்ட சித்ரா போன்ற ஓவியங்கள் வரை, டோக்ரா ரக கைவினை நகைகள் முதல் வாஞ்சோ மற்றும் கோன்யாக் பழங்குடி மக்களின் மணிகளாலான அட்டிகை வரை ஏராளமான பொருட்கள் இதில் இடம்பெற்றுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1735002
சுகாதாரம் மற்றும் குடும்ப நலத்துறை அமைச்சகம்
தேசிய ஹோமியோபதி ஆணைய வரைவு மசோதா 2018-க்கு மத்திய அமைச்சரவையின் ஒப்புதல்
தேசிய ஹோமியோபதி ஆணையம் 2018-க்கான வரைவு மசோதாவிற்கு பிரதமர் திரு. நரேந்திர மோடி தலைமையிலான அமைச்சரவை ஒப்புதல் வழங்கியுள்ளது. தற்போதுள்ள மத்திய ஹோமியோபதி கவுன்சிலுக்கு மாற்றாக கொண்டு வரப்படும் தேசிய ஹோமியோபதி ஆணையம் வெளிப்படைத் தன்மையை உறுதி செய்வதை நோக்கமாகக் கொண்டது.
வரைவு மசோதாவின்படி, தேசிய ஆணையம், ஹோமியோபதி கல்வி, வாரியத்தால் நிர்வகிக்கப்படும் ஹோமியோபதி கல்வி முறையை நிர்வகிப்பதற்கு 3 தனி வாரியங்களைக் கொண்டிருக்கும். ஹோமியோபதி முறையை பயிற்றுவிக்கும் கல்வி நிறுவனங்களின் தரத்தை ஆய்வு செய்து, அவற்றுக்கு அனுமதி வழங்குவதற்கான சீராய்வு மற்றும் தர நிர்ணய வாரியம், தேசிய பதிவேட்டை பராமரிப்பதற்கு ஹோமியோபதி முறையை கையாள்பவர்களின் பதிவு மற்றும் நெறிமுறைகளுக்கான வாரியம் மற்றும் தேசிய ஹோமியோபதி ஆணையத்தின் கீழ், ஹோமியோபதி முறையை பின்பற்றுவதில் நெறிமுறை சார்ந்த பிரச்சினைகளுக்கான வாரியம் ஆகிய மூன்று வாரியங்கள் அமைக்கப்படும்.
குறு சிறு மற்றும் நடுத்தர தொழில் துறை அமைச்சகம்
சிறு தொழில் பிரிவுகளுக்கு கடன் வழங்கும் புதிய நிதி நிறுவனங்களை அரசு தேடி வருகிறது - திரு. நிதின் கட்கரி.
சிறு தொழில் நிறுவனங்களுக்கு நிதி ஆதாரம் வழங்கும் புதிய கடன் அளிக்கும் நிதி நிறுவனங்களை மத்திய அரசு தேடி வருவதாக மத்திய சிறு, குறு, நடுத்தரத்தொழில் , சாலைப் போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரி கூறியுள்ளார். சிறு தொழில் பிரிவுகளுக்கு தற்போதைய நிலையில், சுலபமான முறையில் கடன் வழங்கும் வங்கிகள் அல்லாத நிதி நிறுவனங்களை வலுப்படுத்தும் வகையில் அரசு பணியாற்றி வருவதாக திரு. கட்கரி தெரிவித்தார்.
சிறு, குறு, நடுத்தரப் பிரிவுத் தொழில்கள் மீது கொவிட்-19 தொற்றின் தாக்கம் குறித்து கொல்கத்தா வர்த்தக சபை உறுப்பினர்கள் இடையே, காணொளி வாயிலாக உரையாற்றிய அவர், சவால்களைச் சமாளிக்க எடுக்கப்பட்ட நடவடிக்கைகள் பற்றி தெரிவித்தார்.
உறுப்பினர்கள் இடையே உரையாற்றிய திரு. கட்கரி, கொவிட்-19 தொற்றுக்கு எதிராகவும், அதனால் ஏற்பட்டுள்ள நிலையற்ற பொருளாதாரத் தன்மைக்கு எதிராகவும் போராட்டம் மேற்கொண்டுள்ள நமக்கு இது சோதனையான காலம் என்று குறிப்பிட்டார்.
மார்ச் 2020 வரை 6 லட்சம் சிறு, குறு, நடுத்தரத் தொழில் நிறுவனங்கள் மறுசீரமைக்கப்பட்டதாகவும், 2020 டிசம்பர் முடிய மேலும் கூடுதலாக 25 லட்சம் நிறுவனங்களை சீரமைப்பதை அமைச்சகம் நோக்கமாகக் கொண்டுள்ளது என்றும் அமைச்சர் தெரிவித்தார். சிறு, குறு, நடுத்தரத் தொழில் நிறுவனங்களின் தற்போதைய ஏற்றுமதி பங்கு 48 சதவீதம் என்றும், இது 60 சதவீதமாக உயரக்கூடும் என்றும் அவர் கூறினார். இந்த நிறுவனங்கள் மூலம் தற்போது 11 கோடி வேலைவாய்ப்புகள் உருவாக்கப்பட்டதாகவும், மேலும் 5 கோடி வேலைவாய்ப்புகள் உருவாகும் என்ற தகவலையும் அவர் பகிர்ந்து கொண்டார்.
ஏற்றுமதியை அதிகரிக்கும் பணியில் அதிக கவனம் செலுத்துவது இப்போதைய அவசியத் தேவை என்று மத்திய அமைச்சர் குறிப்பிட்டார். நமது உற்பத்தி மற்றும் போக்குவரத்து உள்ளிட்ட செலவுகளைக் குறைத்து, அதனை பொருளாதார ரீதியில் வாய்ப்புள்ளதாக மாற்றுவது அவசியம் என்று அவர் மேலும் கூறினார். கடந்த மூன்று ஆண்டுகளின் ஏற்றுமதி, இறக்குமதி விவரங்கள் அடங்கிய இரண்டு கையேடுகளை வெளியிட தமது அமைச்சகம் திட்டமிட்டு வருவதாக அமைச்சர் தெரிவித்தார்.
இந்த நிகழ்ச்சியின் போது கேட்கப்பட்ட கேள்விகளும், கூறப்பட்ட யோசனைகளும் வருமாறு; சிறு, குறு, நடுத்தரத் தொழில் பிரிவுகளுக்கு தாமதமாகச் செலுத்தப்படும் தொகையை சரியான நேரத்தில் வழங்குவதற்கு கூடுதல் கவனம் தேவை, இந்த நிறுவனங்களுக்கு ஆதரவளிக்கும் வகையில் 4 சதவீத வட்டி மானியம் வழங்குவதைக் கவனிப்பது, வாராக்கடன் வகையில் சென்றுவிடாமல் அவற்றைப் பாதுகாப்பது, உத்தேச நடவடிக்கைகளை வங்கிகள் எவ்வாறு முறையாக நடைமுறைப்படுத்துகின்றன என்பதை கவனிப்பது போன்ற யோசனைகள் தெரிவிக்கப்பட்டன.
கூட்டத்தில் கலந்து கொண்ட பிரதிநிதிகள் கேட்ட கேள்விகளுக்கு பதில் அளித்த திரு.கட்கரி, அரசிடம் இருந்து இயன்ற அனைத்து உதவிகளும் வழங்கப்படும் என்று உறுதியளித்தார்.
பெண்கள் மற்றும் குழந்தை நலன் அமைச்சகம்
மாநிலங்கள்/யூனியன் பிரதேசங்களுடன் மண்டல மாநாடுகளை பெண்கள் மற்றும் குழந்தைகள் மேம்பாட்டு அமைச்சகம் நடத்தவுள்ளது
இந்தியாவின் மக்கள்தொகையில் 67.7% இருக்கும் பெண்கள் மற்றும் குழந்தைகளின் அதிகாரமளித்தல், பாதுகாப்பு மற்றும் பாதுகாப்பான சூழலில் அவர்களின் ஆரோக்கியமான வளர்ச்சியை உறுதிசெய்தல் ஆகியவை நாட்டின் நிலையான மற்றும் சமமான வளர்ச்சிக்கும் பொருளாதார மற்றும் சமூக மாற்றங்களை அடைவதற்கும் முக்கியமானது.
பெண்கள் மற்றும் குழந்தைகளுக்கான நடவடிக்கைகளில் உள்ள இடைவெளிகளை நிரப்புவது, பாலின சமத்துவம் மற்றும் குழந்தைகளை மையமாகக் கொண்ட சட்டம், கொள்கைகள், திட்டங்களை உருவாக்குவதல், துறைகளுக்கு இடையிலான ஒருங்கிணைப்பை ஊக்குவிப்பது. அனைத்து வகையான பாகுபாடு மற்றும் வன்முறையிலிருந்து விடுபட்ட சூழலை குழந்தைகளுக்கு உறுதி செய்வது உள்ளிட்டவை பெண்கள் மற்றும் குழந்தைகள் மேம்பாட்டு அமைச்சகத்தின் முதன்மை நோக்கங்களாகும்.
அமைச்சகத்தால் செயல்படுத்தப்படும் திட்டங்களின் இலக்குகளை திட்டங்களின் நிர்வாகத்திற்கு பொறுப்பான மாநில அரசுகள் மற்றும் யூனியன் பிரதேச நிர்வாகங்களின் ஆதரவுடன் அடைய முயற்சி செய்யப்படுகிறது. மேற்கூறிய நோக்கங்களை அடைய, மிஷன் போஷன் 2.0, மிஷன் சக்தி மற்றும் மிஷன் வாத்சல்யா ஆகிய 3 முக்கியமான திட்டங்களுக்கு அமைச்சரவை ஒப்புதல் அளித்துள்ளது. மூன்று திட்டங்களூம் 2021-22 முதல் 2025-26 வரை 15-வது நிதி ஆணையக் காலத்தில் செயல்படுத்தப்படும்.
சண்டிகர் , பெங்களூரு , கவுகாத்தி , மும்பை  மற்றும் புவனேஸ்வர்  ஆகிய இடங்களில் மாநிலங்கள்/யூனியன் பிரதேசங்களுடன் மண்டல மாநாடுகளை அமைச்சகம் நடத்தும்.
மாநில அரசுகள்/யூனியன் பிரதேச நிர்வாகங்களுடன் அமைச்சகத்தின் 3 முக்கிய திட்டங்கள் குறித்து ஆலோசிப்பதே மண்டல மாநாடுகளின் நோக்கம் ஆகும். ஒருங்கிணைந்த பராமரிப்பு, பாதுகாப்பு, மறுவாழ்வு மற்றும் அதிகாரமளித்தல் மூலம் பெண்களுக்கான ஒருங்கிணைந்த வாழ்க்கைச் சுழற்சி ஆதரவை மிஷன் சக்தி நோக்கமாக கொண்டுள்ளது. இந்தியாவில் உள்ள ஒவ்வொரு குழந்தைக்கும் ஆரோக்கியமான மற்றும் மகிழ்ச்சியான குழந்தைப் பருவத்தைப் பாதுகாப்பதே மிஷன் வாத்சல்யாவின் நோக்கமாகும். மிஷன் போஷன் 2.0 என்பது ஒருங்கிணைந்த ஊட்டச்சத்து ஆதரவு திட்டமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812223
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நெடுஞ்சாலைகளில் மரம் வளர்க்க நடவடிக்கை
நெடுஞ்சாலைகளை அகலப்படுத்தும் போது வெட்டப்படும் மரங்களை ஈடுகட்ட, சாலைகளில் மரம் வளர்க்கும் நடவடிக்கைகள் மேற்கொள்ளப்பட்டு வருவதாக மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு. நிதின் கட்கரி கூறியுள்ளார்.
மாநிலங்களவையில் எழுத்து மூலம் அளித்த பதிலில் இதனை தெரிவித்துள்ள அவர், ஒப்பந்ததாரர்கள் மற்றும் தன்னார்வ அமைப்புகள் மூலம் மரங்கள் வளர்க்கப்படுவதாகத் தெரிவித்தார். 2021 மார்ச் மாதத்துடன் நிறைவடைந்த 94 திட்டங்களில் 55.10 லட்சம் மரங்கள் நடப்பட்டுள்ளதாக அவர் கூறினார்.
பல்வேறு கேள்விகளுக்கு அவர் அளித்துள்ள பதில்கள் வருமாறு:
வாகன அழிப்பு கொள்கை
சுற்றுச்சூழலை பாதுகாக்கும் பொருட்டு, மாசு ஏற்படுத்தும் பழைய வாகனங்களைப் படிப்படியாக அழிப்பதற்கான கொள்கை அறிவிக்கப்பட்டுள்ளது. வாகனங்களின் தகுதியை இந்தக் கொள்கை அடிப்படையாக கொண்டுள்ளது. இந்தக் கொள்கையை நடைமுறைப்படுத்த 1988 மோட்டார் வாகன சட்டம், மத்திய மோட்டார் விதிமுறைகள் 1989 ஆகியவற்றின் கீழ் விதிமுறைகள் அறிவிக்கப்பட்டுள்ளன.
மலைப்பகுதி மாநிலங்களில் நெடுஞ்சாலை அமைப்பு
ஜம்மு காஷ்மீர், இமாச்சலப்பிரதேசம், உத்தராகண்ட், அசாம், மேகாலயா, அருணாச்சலப்பிரதேசம், திரிபுரா, மேற்கு வங்கம் உள்ளிட்ட மலைப்பாங்கான பகுதிகளைக் கொண்ட மாநிலங்களில் கடந்த ஐந்து ஆண்டுகளில் 4,358 கி.மீ. தூரத்திற்கு தேசிய நெடுஞ்சாலைகள் அமைக்கப்பட்டுள்ளது. இதற்கு ரூ.70,733 கோடி செலவாகியுள்ளது.
ஃபாஸ்டாக் மூலம் கட்டண வசூல் அதிகரிப்பு
2021- ஆம் ஆண்டு பிப்ரவரி 15-ந் தேதி நள்ளிரவு முதல் அமலுக்கு வந்துள்ள ஃபாஸ்டாக் மூலம் கட்டணம் வசூலிக்கும் முறையால் வருவாய் அதிகரித்துள்ளது. 2020- ஆம் ஆண்டு ஃபிப்ரவரி மாதம் சராசரியாக நாளொன்றுக்கு ரூ.80 கோடி வசூலான நிலையில் இந்த ஆண்டு ஃபிப்ரவரி மாதம் தினசரி வசூல் ரூ.104 கோடியாக இருந்தது.
சாலை விபத்துக்களைக் குறைக்க நடவடிக்கை
சாலை விபத்துக்களை கணிசமாகக் குறைக்க பல்முனை உத்திகளை மத்திய நெடுஞ்சாலை அமைச்சகம் எடுத்து வருகிறது. சாலைகளை அமைக்கும் போதே விபத்து ஏற்படாத வண்ணம் அமைப்பது, விபத்துக்கு இலக்காகும் பகுதிகளில் எச்சரிக்கை செய்து உரிய நடைபாதை வசதிகள், வாகனங்களில் விபத்து தடுப்பு வசதிகளை கண்காணித்தல், அண்மையில் நிறைவேற்றப்பட்ட மோட்டார் வாகன திருத்தச் சட்டத்தை தீவிரமாக அமல்படுத்துவது போன்ற நடவடிக்கைகள் மேற்கொள்ளப்பட்டு வருகின்றன.
மேலும் கூடுதல் விவரங்களுக்கு ஆங்கில செய்திக்குறிப்புகளை காணலாம்: https://pib.gov.in/PressReleasePage.aspx?PRID=1776787
கலாசாரத்துறை அமைச்சகம்
புதுதில்லி தேசிய அருங்காட்சியகத்தில் நாளை இந்திய நகரம் குறித்த பிரத்யேக கண்காட்சியைத் தொடங்கி வைக்கிறார் டாக்டர் மகேஷ் சர்மா
கண்காட்சியில் பிரிட்டிஷ் அருங்காட்சியம் மற்றும் 20 அருங்காட்சியகத்தில் இருந்து கொண்டுவரப்பட்ட பொருட்கள் கண்காட்சியில் காட்சிப்படுத்தப்படும்
லண்டனில் உள்ள பிரிட்டிஷ் அருங்காட்சியகம், புதுதில்லியில் உள்ள தேசிய அருங்காட்சியகம் மற்றும் மும்பையில் உள்ள சத்ரபதி சிவாஜி மஹராஜ் வாஸ்து சங்கிரஹாலயா கலாச்சார அமைச்சகத்தின் ஆதரவுடன் புதுதில்லியில் ஏற்பாடு செய்துள்ள இந்தியாவும் உலகமும்: ஒன்பது கதைகளின் வரலாறு என்ற தலைப்பிலான கண்காட்சியை மத்திய கலாச்சாரத் துறை , சுற்றுச்சூழல், வனம் மற்றும் பருவநிலை மாற்றத்திற்கான இணையமைச்சர் திரு. மகேஷ் சர்மா புதுதில்லியில் நாளை தொடங்கி வைக்கிறார். புதுதில்லியில் உள்ள தேசிய அருங்காட்சியக அரங்கத்தில் இந்தக் கண்காட்சி மாலை 5.00 மணிக்கு தொடங்கி வைக்கப்படும்.
இந்தக் கண்காட்சி இந்திய நாகரிகத்தின் வளர்ச்சியை காலவரிசைப்படி அதன் பழமை தொடங்கி இந்தியா மற்றும் வெளிநாடுகளில் அதனுடைய இணைப்புகள் குறித்து காலவரிசை அடிப்படையில் எடுத்துக் காட்டுகிறது. இந்தியாவும் உலகமும்: ஒன்பது கதைகளின் வரலாறு கண்காட்சி, 20 லட்சம் ஆண்டு கால வரலாற்றை எடுத்துக்காட்டுகிறது. இந்தியா சுதந்திரம் அடைந்து 70 ஆண்டுகள் ஆவது மற்றும் இந்தியா – யு.கே இடையே கலாச்சார பரிவர்த்தனைக்கான ஆண்டையொட்டி இந்தக் கண்காட்சி திட்டமிடப்பட்டுள்ளது.
இந்தக் கண்காட்சி மும்பையில் இருந்து தேசத்தின் தலைநகருக்கு பயணித்திருப்பதுடன் இது கலாச்சார அமைச்சகம், டாடா அற்க்கட்டளை, கெட்டி அறக்கட்டளை மற்றும் நியூட்டன் பாபா நிதி ஆகியவற்றின் ஆதரவைப் பெற்றுள்ளது. ஜூன் 30ம் தேதி வரை இரண்டு மாதங்களுக்கு நடைபெறும் இந்தக் கண்காட்சியை திங்கள்கிழமை மற்றும் பொது விடுமுறை நாட்கள் தவிர அனைத்து நாட்களிலும் காலை 10 மணி முதல் மாலை 6 மணி வரை பொதுமக்கள் பார்வையிடலாம்.
சுகாதாரம் மற்றும் குடும்ப நலத்துறை அமைச்சகம்
குடும்ப கட்டுப்பாட்டுக்கான பட்ஜெட் ஒதுக்கீடு
தேசிய சுகாதார இயக்கத்தின் கீழ் தமிழகத்திற்கு 2017-18 ஆம் ஆண்டில் ரூ.2 ஆயிரத்து 16 கோடியே 74 லட்சத்து 99 ஆயிரமும், குடும்ப கட்டுப்பாடு சிகிச்சை மேற்கொள்வதற்கு 2017-18 ஆம் ஆண்டில் ரூ.38 கோடியே 15 லட்சத்து 64,000 ஒதுக்கீடு செய்யப்பட்டுள்ளது. புதுச்சேரி யூனியன் பிரதேசத்திற்கு தேசிய சுகாதார இயக்கத்தின் கீழ் ரூ. 53 கோடியே 68 லட்சத்து 70 ஆயிரமும் குடும்ப கட்டுப்பாடு சிகிச்சைக்காக ரூ. 1 கோடியே 3 லட்சத்து 7 ஆயிரமும் ஒதுக்கீடு செய்யப்பட்டுள்ளதாக மத்திய சுகாதாரம் மற்றும் குடும்ப நலத்துறை தெரிவித்துள்ளது.
கூடுதல் விவரங்களுக்கு www.pib.nic.in என்ற இணையதளத்தைக் காணலாம்.
(Visitor Counter : 88
சிறப்பு சேவைகள் மற்றும் கட்டுரைகள்
அண்ணாசாலை தலைமை அஞ்சலகத்தில் குறை தீர்வு முகாம்
வரும் 24.12.2020 அன்று காலை 10.00 மணியளவில் அண்ணசாலை தலைமை அஞ்சலகத்தில் குறை தீர்வு முகாம் நடைபெற உள்ளது. அண்ணாசாலை தலைமை அஞ்சலகம், சென்னை 600 002 வாயிலாக தபால் சேவைகள் – அதாவது மணியார்டர்/ பதிவுத் தபால்/ சேமிப்பு வங்கி முதலிய சேவைகளைப் பெற்று வரும் பயனாளிகள், சேவைகளில் ஏதேனும் குறைகள் இருப்பின் அவற்றை நேரிலோ, தபால் வாயிலாகவோ அல்லது மின்னஞ்சல்  வாயிலாகவோ 21.12.2020 அன்றோ அல்லது அதற்கு முன்பாகவோ, “தலைமை அஞ்சலக அதிகாரி, அண்ணாசாலை தலைமை அஞ்சலம், சென்னை 600 002” அவர்களுக்கு “குறை தீர்வு முகாம்” என்ற தலைப்பில் அனுப்பி வைக்குமாறு கேட்டுக் கொள்ளப்படுகிறார்கள். மேலும் 24.12.2020 அன்று காலை 10.00 மணியளவில் பயனாளிகள் குறை தீர்வு முகாமில் நேரில் வந்தும் கலந்து கொள்ளலாம் என்று அண்ணாசாலை தலைமை அஞ்சலக அதிகாரி திரு.சு.குமார் வெளியிட்டுள்ள செய்திக் குறிப்பில் தெரிவித்துள்ளார்.
பிரதமர் அலுவலகம்
பிரதமர் மற்றும் பிலிப்பைன்ஸ் அதிபர் இடையே தொலைபேசி உரையாடல்.
பிலிப்பைன்ஸ் அதிபர் மேன்மைமிகு ரோட்ரிகோ டுடேர்தே உடன் இன்று தொலைபேசியில் உரையாடிய இந்தியப் பிரதமர், கோவிட்-19 பெருந்தொற்றால் ஏற்பட்டுவரும் சவால்களை எதிர்கொள்ள இரு அரசுகளும் எடுத்து வரும் நடவடிக்கைகள் குறித்து விவாதித்தார்.
தற்போது நிலவி வரும் சுகாதார நெருக்கடியின் போது, இரு தேசங்களிலும் உள்ள தத்தமது நாட்டினரின் நலனை உறுதி செய்யவும், அவர்கள் தாய்நாடு திரும்பவும் அளித்து வரும் ஒத்துழைப்பை இரு தலைவர்களும் பாராட்டினர். பிலிப்பைன்சுக்கு அத்தியாவசிய மருந்துப் பொருள்களைத் தொடர்ந்து அனுப்ப இந்தியா எடுத்த நடவடிக்கைகளையும் பிலிப்பைன்ஸ் அதிபர் பாராட்டினார்.
பெருந்தொற்றுக்கு எதிரான பிலிப்பைன்சின் போருக்கு உதவ இந்தியா உறுதி பூண்டுள்ளதாக அதிபர் டுடேர்தேவிடம் தெரிவித்த பிரதமர், ஒரு வேளை தடுப்பு மருந்துக் கண்டுபிடிக்கப்பட்டால் அதனையும் சேர்த்து, கட்டுபடியாகக் கூடிய விலையில் மருந்துகளைத் தயாரிக்கும் இந்தியாவின் நன்கு நிறுவப்பட்டத் திறன் ஒட்டுமொத்த மனித குலத்தின் நலனுக்காகவும் தொடர்ந்து பயன்படுத்தப்படும் என்று தெரிவித்தார்.
ராணுவ ஒத்துழைப்பு உட்பட இரு நாடுகளின் உறவின் அனைத்து அம்சங்களிலும் கடந்த சில வருடங்களில் தெரிந்து வரும் முன்னேற்றம் குறித்து இரு தலைவர்களும் தங்களது திருப்தியை தெரிவித்தனர். இந்திய-பசிபிக் பிராந்தியத்தில் பிலிப்பைன்சை ஒரு முக்கியப் பங்குதாரராக இந்தியா கருதுவாக பிரதமர் கூறினார்.
விரைவில் வரும் பிலிப்பைன்சின் தேசிய தினத்தை முன்னிட்டு, மேன்மைமிகு அதிபர் டுடேர்தேவுக்கும், பிலிப்பைன்ஸ் மக்களுக்கும் தனது மனமார்ந்த வாழ்த்துகளை பிரதமர் தெரிவித்தார்.
நிதி அமைச்சகம்
மகாராஷ்டிராவில் வருமான வரித் துறை சோதனை
இந்தியா மற்றும் வெளிநாடுகளில் பல்வேறு பகுதிகளில் பள்ளிகள், கல்லூரிகள் உள்ளிட்ட கல்வி நிறுவனங்களை நடத்தி வருபவர்களுக்கு சொந்தமான இடங்களில் வருமான வரித் துறை அதிகாரிகள் இன்று சோதனை நடத்தி ஆவணங்களை கைப்பற்றினார்கள்.
தமிழ்நாடு, மகாராஷ்டிரா, கர்நாடகாவில் உள்ள 25-க்கும் மேற்பட்ட இடங்களில் இந்த சோதனை நடைபெற்றது. அறக்கட்டளைக்கு சொந்தமான பணத்தை கல்வி நிறுவன உரிமையாளர்கள் மற்றும் குடும்ப உறுப்பினர்கள் பயன்படுத்தியது தொடர்பான ஆவணங்கள் கைப்பற்றப்பட்டது.
இச்சோதனையின் போது, தமிழ்நாடு, புதுச்சேரி, மகாராஷ்டிராவில் அவர்களுக்கு சொந்தமான சுமார் 24 அசையா சொத்துக்கள் குறித்த ஆவணங்கள் கைப்பற்றப்பட்டதாக தெரிய வந்துள்ளது. கணக்கில் காட்டப்படாத 27 லட்சம் ரூபாயும், 3.90 கோடி ரூபாய் மதிப்பிலான நகைகளும் கைப்பற்றப்பட்டது. இதுகுறித்த விசாரணை மேலும் நடைபெற்று வருகிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1809225
பிரதமர் அலுவலகம்
மனதின் குரல் தொடர்பான அஞ்சு பாபி ஜார்ஜின் கட்டுரையைப் பிரதமர் பகிர்ந்துள்ளார்
நாட்டின் விளையாட்டு சாதனைகளை கொண்டாடுவதற்கான ஒரு தளமாக மனதின் குரல் உருவாகி இருப்பது குறித்து இந்தியத் தடகள விளையாட்டுகள் சம்மேளனத்தின் துணைத் தலைவர் திருமதி அஞ்சு பாபி ஜார்ஜ் எழுதியுள்ள கட்டுரையைப் பிரதமர் திரு நரேந்திர மோடி பகிர்ந்துள்ளார்.
பிரதமர் ட்விட்டரில் கூறியிருப்பதாவது:
“நாட்டின் விளையாட்டு சாதனைகளை வெளிச்சத்திற்கு கொண்டுவர #மனதின் குரல் எவ்வாறு ஒரு தளமாக உருவாகியுள்ளது என்பது பற்றி இந்தியத் தடகள விளையாட்டுகள் சம்மேளனத்தின் துணைத் தலைவர் அஞ்சு பாபி ஜார்ஜ் @anjubobbygeorg1 எழுதியுள்ளார்.”
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை 301 இல் உள்ள கார்கில்-சன்ஸ்கர் இடைவழிப்பாதை மேம்படுத்தப்படுவதாக திரு நிதின் கட்கரி கூறினார்
லடாக்கில், தேசிய நெடுஞ்சாலை 301-ல் உள்ள கார்கில்-சன்ஸ்கர் இடைநிலை பாதை மேம்படுத்தப்பட்டு வருவதாக மத்திய சாலை போக்குவரத்து மற்றும் நெடுஞ்சாலைத் துறை அமைச்சர் திரு நிதின் கட்கரி தெரிவித்தார்.
இது குறித்து சமூக ஊடக எக்ஸ் பகுதியில் குறிப்பிட்டுள்ள அவர், இந்தத் திட்டத்தின் மொத்த நீளம் 31.14 கிலோமீட்டர் என்றும், இது 6வது தொகுப்பின் கீழ் வருகிறது என்றும் அவர் தெரிவித்தார். மண்டலத்திற்குள் பயணிகளுக்கும், சரக்கு போக்குவரத்திற்கும் நம்பகமான மற்றும் அணுகக்கூடிய இணைப்பை வழங்குவதன் மூலம் இப்பகுதியில் பொருளாதார வளர்ச்சியை அதிகரிப்பதே இந்த முயற்சியின் முக்கிய நோக்கம் என்று அவர் கூறினார்.
மேம்படுத்தப்பட்ட நெடுஞ்சாலை ஆண்டு முழுவதும் பயன்படுத்தப்படுவதை உறுதி செய்யும். இது உள்ளூர் பொருளாதாரம் மற்றும் இப்பகுதியில் வசிப்பவர்களுக்கு பெரிதும் பயனளிக்கும் என்று மத்திய அமைச்சர் கூறினார்.
பிரதமர் திரு. நரேந்திர மோடி அவர்களின் தலைமையின் கீழ், இந்த லட்சியத் திட்டம், லடாக் பிராந்தியத்தில் விரைவான, தடையில்லாத மற்றும் சுற்றுச்சூழலுக்கேற்ற வகையில் அர்ப்பணிக்கப்பட்டுள்ளது என்று அவர் கூறினார்.